**Jaanus Kuum** (født 2. oktober 1964 i Tallinn, død 26. august 1998 i Oslo) var en estiskfødt norsk syklist. Han deltok i Tour de France to ganger, i 1988 ble han nummer 24 sammenlagt og tok en tredjeplass i konkurransen om den hvite ungdomsstrøyen. I løpet av karrièren syklet han alle syklingens tre Grand Tours.

Karrière
--------

Kuum var i 1984 tatt ut til å representere Sovjetunionen under OL i Los Angeles, men ble nødt til å være hjemme etter at Sovjetunionen boikottet lekene.

Som sovjetisk syklist var det utelukket å bli profesjonell med mindre man hoppet av. I 1984 benyttet Jaanus Kuum muligheten da han besøkte Danmark i forbindelse med et ritt, midt på natten klatret han ut vinduet mens lagkameraten sov. Han søkte da politisk asyl i Norge. Valget av Norge var ikke tilfeldig, da hans besteforeldre levde i landet.

Kuum ble norsk statsborger 11. desember 1985 Året etter deltok han i sitt første norgesmesterskap. Dette fant sted i Verdal og han ble norsk mester på både tempo og lagtempo for Glåmdal CK.

Som profesjonell kjørte han for en rekke ulike lag. Sine beste år resultatmessig hadde han i 1988 og 1989 mens han syklet for det belgiske laget ADR. Begge årene kjørte han Tour de France, etter å ha kommet på tredjeplass i kampen om ungdomstrøya første året brøt han på 10. etappe året etterpå. Noen uker senere deltok i sin første Vuelta a España hvor han tok en overbevisende 14.-plass.

I 1993 ble Kuum hardt skadd i sammenstøt med en bil. Han la opp i 1994.

Privatliv
---------

Etter karrièren startet han sykkelbutikk i USA, men denne gikk etter en tid konkurs.

Kuum var gift med den britiske syklisten Maria Blower-Porter som representerte Storbritannia under OL i 1984 og 1988. Sønnen Elliott Porter sykler for det britiske kontinentallaget Rapha Condor.

Han døde i Oslo den 26. august 1998.

Meritter
--------

1986
Norge Norgesmester på tempo
Norge Norgesmester på lagtempo
Etappe 6, Tour of Texas
82.-plass, Giro d'Italia
1988
Etappe 1 Vuelta a los Valles Mineros
24.-plass Tour de France,
3.-plass ungdomskonkurransen, Tour de France
1989
14.-plass Vuelta a España
1990
2.-plass NM Tempo

Referanser
----------

1. 1 2   Eesti spordi biograafiline leksikon, ESBL athlete ID Jaanus\_Kuum, besøkt 9. oktober 2017[Hentet fra Wikidata]
2. ↑   Store norske leksikon, Store norske leksikon-ID Jaanus\_Kuum[Hentet fra Wikidata]
3. ↑  Askheim, Svein (20. mai 2020). «Jaanus Kuum». *Store norske leksikon*. Besøkt 31. august 2021.
4. ↑  «Kan bli historisk». *www.aftenposten.no*. Besøkt 31. august 2021. «Jaanus Kuum var en av få som turde. Han var norsk i noen år før han døde så altfor ung.»
5. ↑  «Kan bli historisk». *Aftenposten*. 29. mai 2013. Besøkt 7. januar 2014.
6. ↑  Trønder-Avisa s.15 onsdag 23. juli 1986
7. 1 2  100 år med Tour de France (Håvard Solerød m.fl) s.303
8. ↑

Eksterne lenker
---------------

* (en) Jaanus Kuum – ProCyclingStats Rediger på Wikidata

* (en) Jaanus Kuum – Cycling Archives Rediger på Wikidata

* (en) Jaanus Kuum – CycleBase Rediger på Wikidata

| * v
* d
* r
Norges flagg Norske deltakere i Tour de France Sykling |
| --- |
| 
* Kurt Asle Arvesen
* Edvald Boasson Hagen
* Steffen Kjærgaard
* Knut Knudsen
* Alexander Kristoff
* Jaanusz Kuum
* Atle Kvålsvoll
* Dag Otto Lauritzen
* Olaf Lurvik
* Lars Petter Nordhaug
* Atle Pedersen
* Ole Kristian Silseth
* Jostein Wilmann

 |

Portal: Estland

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Geni
 |